Universitatea de Medicină și Farmacie Victor Babeș | TIMIȘOARA

Workshopuri "Dialogul de anamneză cu pacientul standardizat"
2022-10-21 08:00 - 2022-12-15 17:00 (Europe/Helsinki)
Universitatea de Medicină și Farmacie „Victor Babeș” Timișoara
Centrul de Cercetare Lingvistică Aplicată și Studii Culturale Comparate
DIALOGUL DE ANAMNEZĂ CU PACIENTUL STANDARDIZAT
(RO / EN / FR / GE)
Serie de workshop-uri pentru studenți
21 octombrie – 15 decembrie 2022

📍 6 workshop-uri cu studenții de la UMFVBT (RO/EN/FR/GE)
📍 3 workshop-uri cu studenții de la actorie

Înscrieri: 26 septembrie – 12 octombrie
Formular: aici (Număr limitat de locuri.)
Descriere:
Apelul la pacienții standardizați / actori a devenit o practică uzuală global în universitățile de medicină. Actori care preiau rolul pacientului contribuie semnificativ la învățarea, exersarea, evaluarea și chiar cercetarea competențelor de comunicare ale viitorului cadru medical în dialogul verbal și nonverbal pe care acesta îl poartă cu pacientul.
Limba, instrumentul cheie în comunicare, se impune, în plin proces de globalizare, a fi adusă la un nivel standard de utilizare. Astfel, proiectul nostru, destinat studenților mediciniști, construiește transdisciplinar, aducând formatori specializați în medicină, lingvistică și actorie în ateliere comune. Medicul în devenire va căpăta abilitățile necesare de a înțelege și a comunica în situații dintre cele mai sensibile, sub un feedback de 360⁰.
Echipa C-CLASC se bucură de colaborarea extraordinară în acest proiect cu valoroase cadre didactice medicale din UMFVBT, cu dna dr. Bianca Itariu de la Universitatea de Medicină din Viena și cu dl drd. Constantin Tovarnisky, actor și cadru didactic la Facultatea de Muzică și Teatru din cadrul UVT.
Implicarea unei plaje largi a studenților mediciniști este asigurată prin utilizarea în cadrul workshop-urilor a limbilor română, germană, engleză și franceză (grupe distincte pentru fiecare dintre cele patru limbi care se studiază la universitatea noastră).
Coordonator de proiect: Conf. univ. dr. Daniela Kohn
Participanți:
Formatori:

Limbă & comunicare:

Conf. univ. dr. Gabriela-Mariana Luca – UMFVBT
Conf. univ. dr. Daniela Șilindean – UMFVBT
Conf. univ. dr. Diana Boc-Sînmărghițan – UMFVBT
Conf. univ. dr. Daniela Kohn – UMFVBT
Ș.l. dr. Simona Olaru-Poșiar – UMFVBT

Medicină:

Prof. univ. dr. Elena Amăricăi – UMFVBT
Dr. med. PhD. Bianca Itariu – Universitatea de Medicină din Viena
Asist. univ. dr. Andreea Iana – UMFVBT

Artele spectacolului:

Asist. univ. drd. / actor Constantin Tovarnisky – Facultatea de Muzică și Teatru – UVT

Studenți:

studenți mediciniști – UMFVBT
studenți la actorie – UVT

Scopul:
Pregătirea viitorilor medici prin:

exersarea structurii și conducerii dialogului de anamneză doctor-pacient / aparținător, a etapelor și specificului acestuia în cele patru limbi studiate la UMFVBT: română, germană, engleză, franceză;
instruirea pacienților standardizați de către formatori specializați în artele spectacolului, dar și în cea medicală, formând astfel o resursă umană specializată care poate fi implicată ulterior în proiecte similare;
crearea contextului de întâlnire a studenților mediciniști cu pacienții standardizați pentru exercițiul repetat și atât de necesar al dialogului doctor-pacient;
analiza comportamentului în timpul acestui exercițiu, autoevaluarea celui care a intrat în rolul medicului, dar și feedback-ul primit de la pacientul standardizat, respectiv de la colegii studenți la Medicină, alături de feedback-ul medicului specialist oferă informații valoroase pentru reflecția ulterioară asupra celor experimentate și șanse reale de progres.

Realizarea unui material didactic și de cercetare modern și extrem de dinamic.

Coordonatori grupe:

Limba română – Conf. univ. dr. Diana Boc-Sînmărghițan
Limba engleză – Ș.l. dr. Simona Olaru-Poșiar
Limba franceză – Conf. univ. dr. Gabriela-Mariana Luca
Limba germană – Conf. univ. dr. Daniela Kohn

Contact: kohn.daniela@umft.ro
